Document ID: 32004D0107

32004D0107
L 032/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 22 декември 2003 година
за сключване на допълнителен протокол към Европейското споразумение за асоцииране между Европейските общности и държавите-членки, от една страна, и Румъния, от друга, за определяне на приложимите разпоредби при обмена на някои видове риба и рибни продукти
(2004/107/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,
като взе предвид предпожението на Комисията,
като има предвид, че:
(1)
Желателно е към Европейското споразумение за асоцииране между Европейските общности и държавите-членки, от една страна, и Румъния, от друга (1), да се добави допълнителен протокол, определящ преференциалните условия за внос в Европейската общност на някои видове риба и рибни продукти от Румъния, и за вноса в Румъния на някои видове риба и рибни продукти от Европейската общност.
(2)
За тази цел е необходимо към Европейското споразумение да се добави нов протокол, определящ разпоредбите, приложими към обмена на някои видове риба и рибни продукти.
(3)
Необходимо е да се одобри протоколът,
РЕШИ:
Член 1
Допълнителният протокол към Европейското споразумение за асоцииране между Европейските общности и държавите-членки, от една страна, и Румъния, от друга, определящ условията за обмен на някои видове риба и рибни продукти, се одобрява от името на Европейската общност.
Текстът на допълнителния протокол е приложен към настоящото решение.
Член 2
Председателят на Съвета нотифицира румънското правителство за приемането на протокола от Европейската общност съгласно член 4 от него.
Съставено в Брюксел на 22 декември 2003 година.

Labels: 3
15
18
6